忘形水

《忘形水》係一部2017年嘅美國奇幻電影，由吉拿域戴拖路執導同監製。主演係莎莉賀堅絲、米高沙朗、Richard Jenkins、杜鍾斯、米高舒伯、奧緹華史賓莎。

呢套片喺第90屆奧斯卡金像獎得到13個提名，贏到最佳電影獎、最佳導演獎、最佳原創音樂獎同埋最佳藝術指導獎。喺第75屆金球獎得到7個提名，贏到最佳導演獎同埋最佳原創配樂獎。

劇情 
1962年冷戰期間喺高度設防研究所裏面唔能夠講嘢嘅清潔女工Elisa Esposito，每日都過著單調乏味生活。直至發現類似人魚嘅奇怪生物，被囚禁喺研究所水箱內，Elisa嘅內心慢慢泛起漣漪，無聲彷有聲嘅互動，拉近兩顆心靈感情萌生；當佢知道會有非人道實驗發生喺水怪身上，更諗盡辦法要救出對方，愛到忘形愛到底。

演員 
 莎莉賀堅絲 飾 Elisa Esposito
 米高沙朗 飾 Richard Strickland上校
 Richard Jenkins 飾 Giles
 奧緹華史賓莎 飾 Zelda Fuller
 杜鍾斯 飾 Amphibian Man
 米高舒伯 飾 Dr. Robert Hoffstetler

2017年電影
美國電影